मानवेंद्र सिंह के अलावा महाराष्ट्र से भाजपा के विधायक आशीष देशमुख भी कांग्रेस में शामिल हुए. कांग्रेस में शामिल होने से पहले सिंह ने पार्टी अध्यक्ष राहुल गांधी से उनके आवास पर मुलाकात की. दोनों नेताओं का कांग्रेस में स्वागत करते हुए गहलोत ने कहा, ‘मानवेंद्र सिंह और आशीष देशमुख भाजपा छोड़कर शामिल हुए हैं. देश में तानाशाही चल रही है. सिर्फ दो लोगों .. अमित शाह और नरेंद्र मोदी का शासन चल रहा है. भाजपा में लोग परेशान हैं. भाजपा के बहुत सारे नेता कांग्रेस में शामिल होना चाहते हैं.’